ก่อนหน้านี้เป็นประจำเดือน 12 วันทั้งที่ปกติ ประจำเดือนจะมา แค่ 5 วันค่ะ พอเป้น 12 วันจึงไปพบแพทย์ กินยาที่แพทย์ให้ ตัวยา pinrone 5 mg.ไปหลังจากนั้น 2 วัน ปจด.ก็หยุด ผ่านมา 3 วัน ปจด.มาอีก1 วันแล้วก็หยุด จนตอนนี้กินยาหมดแล้ว ปจด.ก็มาอีกแล้วค่ะ แบบนี้ต้องกลับไปหาอีกมั้ยคะ ปกติรึป่าว
สวัสดีค่ะ หากมีประจำเดือนมานาน 12 วัน ก็ถือว่านานผิดปกติ ซึ่งหากไม่ได้เกิดจากภาวะแทรกซ้อนของการตั้งครรภ์ แล้วได้ไปพบแพทย์ และได้ยา ยา pinrone มาทาน ซึ่งคือตัวยา norethisterone โดยเป็นฮอร์โมนโปสเจสเตอโรน ใช้สำหรับรักษาอาการเลือดออกผิดปกติทางช่องคลอด หรืออาการไม่มีประจำเดือนมาหากได้ทานยาไป 2 วัน เลือดได้หยุดไหล ก็ถือว่าปกติดี ส่วนการที่ผ่านมาอีก 3 วัน มีเลือดออกมา 1 วัน หากมีปริมาณไม่มาก ยังไม่ได้ถือว่าผิดปกติอะไร และเมื่อทานยาจนหมด หลังจากนั้นได้มีเลือดออกมา ก็น่าจะเป็นเลือดที่ออกหลังการหยุดยาที่เป็นปกติค่ะ แนะนำควรสังเกตเลือดที่ออกไปก่อน หากออกไม่นานเกิน 7 วัน ก็ไม่ได้ถือว่าผิดปกติอะไร และให้สังเกตต่อไป ว่าจะมีเลือดออกมาอีกบ่อยๆ หรือไม่ หากยังคงมีเลือดออกมาบ่อยๆ อีก ก็ควรกลับไปพบแพทย์เพื่อทานยาปรับฮอร์โมนต่อเนื่องทุกเดือนซักระยะ หรืออาจหาสาเหตุอื่นๆ เพิ่มเติมต่อไปค่ะ